יולי 2015

**המעברה האחרונה בישראל מתחדשת**

**בעלי העסקים במרכז החנויות הנוסטלגי בנהריה**

**מובילים את השינוי שיצוין בפסטיבל ססגוני בתחילת אוגוסט**

בעלי העסקים במרכז המסחרי הישן במעברה בנהריה החליטו לצאת לדרך חדשה, וללא תמיכה חיצונית מגורם כלשהו, לרענן את המרכז ולהחזיר אותו לחיים. פרויקט חידוש המעברה הישנה החל עם שינוי שם המתחם ל"מרכז הגבעה" וימשיך בפסטיבל לילה לבן ססגוני שיתקיים ביום שלישי, ה – 04.08.15, בין השעות 18:00-23:00. באירוע יהנו המשתתפים ממגוון פעילויות: הפעלות לילדים, בובות ענק, דוכני טעימות, דוכני איפור פנים, לק אקספרס ועיצוב גבות במחירים אטרקטיביים, עמדת צילום והטבות והנחות בלעדיות בחנויות המשתתפות בפסטיבל.

את פרויקט חידוש המרכז המסחרי הישן, הגדול בנהריה (שאינו קניון או מרכז העיר), הגו דר' יוליה צפריר, מירי ביטון וענבל נחום, בעלות עסקים צעירות במרכז. צפריר, תושבת העיר, שהגיעה מהמרכז להתגורר בפנינה הצפונית, ופתחה חנות טבע במעברה - קונספט חריג בנוף המרכז הוותיק, מתחילה להכיר לעומק את סיפורה של המעברה הוותיקה, ואת המרכז המסחרי הישן, ויחד עם ביטון ונחום נופלת ההחלטה להאיר את המרכז באור חדש וייחודי, כשהן סוחפות אחריהן את כל בעלי העסקים האחרים, הוותיקים והחדשים, במטרה ליצור מודעות בקרב התושבים בנהריה והסביבה ולהביא לקוחות חדשים למרכז הגבעה.

[כל הפרטים על פסטיבל מרכז הגבעה – המעברה המתחדשת](http://ladaatkahal.activetrail.biz/%D7%A4%D7%A1%D7%98%D7%99%D7%91%D7%9C-%D7%9E%D7%A8%D7%9B%D7%96-%D7%94%D7%92%D7%91%D7%A2%D7%94)

[בקרו אותנו בדף הפייסבוק שלנו](https://www.facebook.com/Centerhill11/timeline)

**לרשימת העסקים המשתתפים בפסטיבל ולמידע נוסף:**

**ליאת אבוחצירה בן דרור, 050-8318853,** [**lliatiab@gmail.com**](mailto:lliatiab@gmail.com)